**SOUTH COAST**

NAŠE USLUGE

**Decorating, preparing, and photographing your properties for rent. Promoting and resolving any bureaucratic issue related to renting properties.**

Ukoliko imate nekretninu koju ne koristite, zašto ju ne biste iznajmili?

Kratkoročno ili dugoročno – odluka je na vama. A mi ćemo se pobrinuti za sve ostalo!

Prvi korak u uspješnom iznajmljivanju nekretnine je njezino uređenje i opremanje te predstavljanje objekta potencijalnom klijentu. U pripremne radnje spada i postavljanje ponude na Booking.com, Air bnb, Trip Advisor i Flip key, koji danas osiguravaju iznajmljivačima gotovo 90% rezervacija te popunjenost tijekom cijele godine. Za uspijeh u internet oglašavanju potrebno je stručno znanje koje uključuje izradu profesionalnih fotografija i pisanje privlačnog teksta zbog kojih će gost između stotina sličnih smještajnih jedinica odabrati upravo vašu!

No, tu posao nije gotov. Jednako važni kao i prvi dojam gostima su vaša komunikacija s njima prilikom odgovaranja na upite ili rezervacije, vaši komentari na njihove osvrte na ovim portalima, kao i brzina povratnih informacija koje će dobiti od smještajnog objekta. Ne brinite, ništa od toga ne trebate raditi, ukoliko upravljanje vašom nekretninom za najam prepustite nama. Bilo da ste fizička ili pravna osoba, osim poduzimanja navedenih radnji umjesto vas možemo riješiti i potrebnu papirologiju za stavljanje objekta u funkciju te voditi cjelokupnu administraciju (prijava gostiju TZ-u, xxxx…). Naš stručni tim nudi vam kompletnu uslugu po sistemu „ključ u ruke“ koja uključuje doček gostiju, čišćenje i održavanje objekta, izmjenu posteljine i ručnika, nadopunu potrošnog materijala te sve vrste popravaka čime vam osiguravamo maksimalnu popunjenost, a time i najbolje moguće poslovne rezultate, ali i zadovoljnog gosta koji se svake godine vraća.

**Organizing cleaning, linen wash and change, and providing timely fixup of any problems that might arise at your property.**

Kako bi vaš objekt funkcionirao besprijekorno, potrebno ga je nakon odlaska svakog gosta temeljito pregledati i očistiti bez obzira na duljinu boravka u smještajnoj jedinici. Ova usluga uključuje vizualnu provjeru stanja cjelokupnog inventara i eventualne popravke u sklopu redovitog održavanja ili u slučaju izvanrednih oštećenja i kvarova, pranje i zamjenu tekstila (posteljine, ručnika, tepiha…) te nabavku i nadopunu potrošnog materijala (toaletnog papira, sapuna, xxx…).

Ovisno o vrsti objekta te ukoliko je potrebno, brinemo se o okućnici bilo da je riječ o vrtu, travnjaku, bazenu ili popratnim sadržajima kao što su jacuzzi, sauna, dječje igralište… Vođeni mišlju kako je i najmanji detalj važan, sve potrebne radnje obavljamo stručno i brzo poštivajući diskreciju i bez ometanja ostalih gostiju. Iskustvo nam je pokazalo da je jedino na ovaj način nekretninu moguće održati u kontinuiranoj funkciji uz zadovoljavanje najviših standarda kvalitete, na zadovoljstvo vas kao vlasnika, ali i svih onih koji su vam odlučili pokloniti svoje povjerenje odabirom vaše nekretnine za svoj boravak.

Na kraju krajeva, najbolji dokaz su najviše ocjene gostiju koje nam dodjeljuju.

**Publishing listings, corresponding with potential guests, and managing reserveations at all the major booking sites.**

Bavljenje turizmom u današnje vrijeme znači konstantno osluškivanje i praćenje želja i navika gostiju. Dok je nekada bilo gotovo nemoguće samostalno pronaći smještaju jedinicu, pojavom interneta mnogi su ljudi na sebe preuzeli ulogu organizatora putovanja kontaktirajući, rezervirajući ali i ocjenjujući objekte u kojima su odsjeli. Sve većom dostupnošću pametnih telefona i upotrebom aplikacija, ovaj je trend doživio još snažniji uzlet te uzrokovao potpunu preobrazbu turističke ponude u kojoj glavnu riječ vode stranice kao što su Booking.com, Air bnb, Trip Advisor i Flip key.

Na ovim portalima posjetitelji rezerviraju ili čak plaćaju odmah svoj smještaj, dok su predstavnici objekata u mogućnosti biti u interakciji sa svojim budućim gostima, kao i s onima koji su ih već posjetili. Zahvaljujući dvosmjernoj komunikaciji te stalnim nadogradnjama ovakvih platformi koje nude sve raznolikije usluge putnicima iz cijeloga svijeta neophodno je svakodnevno brinuti o njihovim upitima, rezervacijama, zahtjevima, komentarima i ocjenama, jer će svako nezadovoljstvo nedovoljno brzom ili neodgovarajućom povratnom reakcijom gost kazniti nepovoljnim osvrtnom dostupom cijeloj javnosti, odnosno izborom konkurentskog smještaja pri sljedećem putovanju.

A cijela priča počinje samim prijavljivanjem objekta na pojedini portal, pri čemu valja imati na umu da svaki on njih diktira svoje uvjete suradnje. Nakon rješavanja papirologije, izrade kvalitetnih fotografija te popratnog tekst koji na najbolji način opisuje nekretninu koja se iznajmljuje, potrebno je instalirati specifični program ili aplikaciju te osigurati osobu koja će se njima koristiti i biti na usluzi gostima gotovo 24sata. Svaki dan u godini. Puno previše za prosječnog vlasnika nekretnine za najam…

Na sreću, zato imate nas.

**Welcoming the guests at the location. We understand that little personal touch leaves a lasting impression.**

Kaže se da ne treba kupovati stvari nego sjećanja. A najljepša su ona na iskreni osmijeh, prijateljsku pomoć, mjesto na kojem se osjećaš kao kod kuće… No, njih nema bez ljudi. I to onih pravih kao što smo mi!

Stručnost, profesionalnost i odgovornost samo su dio naše osobnosti. Jer čim dobijemo priliku napokon upoznati one koje je put doveo do naših vrata, do izražaja dolazi sve zbog čega smo se i počeli baviti ovim poslom. Dočekivanje gostiju u objektu za nas nikako nije puka primopredaja ključeva. S nekima smo se do ovoga trenutka izmijenili desetak mailova, o drugima znamo samo koju hranu vole, treći dolaze kao potpuni stranci… Bez obzira na to tko su i kakvi su, svatko od njih obogatit će naše živote. Zauzvrat, ovo malo vremena koje ćemo s njima provesti iskoristit ćemo na najbolji mogući način, posvećujući im se u potpunosti pri čemu su upoznavanje s lokacijom, pružanje svih potrebnih informacija, pomoć pri realizaciji posebnih zahtjeva ili želja, otkrivanje lokalnih tajni te mala iznenađenja poput čokoladice na jastuku ili boce vina naši glavni saveznici. Veselimo se unaprijed svim budućim susretima te smo vam zahvalni na prilikama koje zbog vas imamo.